Ecazkar qadın 1984

"Ecazkar qadın 1984" () — DC Comics nəşriyyatının eyniadlı personajı əsasında çəkilmiş superqəhrəman filmi. Warner Bros. tərəfindən distribütorluq edilən film DC Genişləndirilmiş Kainatının səkkizinci filmi və 2017ci ildə çıxarılmış "Ecazkar qadın" filminin sikvelidir. Film, Ceff Cons və Petti Cenkins tərəfindən yazılmış hekayə əsasında Ceff Cons və Devid Kallaham tərəfindən işlənmiş ssenari üzrə Petti Cenkins tərəfindən çəkilmişdir. Filmdə baş rol Qal Qadot, digər rollar isə Kris Payn, Robin Rayt, Kristen Uiq, Pedro Paskal, Konni Nilsen və başqaları tərəfindən canlandırılmışdır. "Ecazkar qadın 1984" filmi, "Betmen Supermenə qarşı: Ədalətin şəfəqi", "Ecazkar qadın" və "Ədalət Liqası" filmlərindən sonra Qadotun ifasında personajın göründüyü dördüncü, sırf personaja həsr edilmiş ikinci filmdir.

2017-ci ilin iyununda "Ecazkar qadın" filminin çıxarılmasından sonra, sikvelin çəkilməsi haqqında müzakirələrə başlanılmış və bir ay sonra filmin sikvelinin istehsal ediləcəyi bildirilmişdir. Filmin əsas çəkilişlərinə 13 iyun 2018-ci ildə start verilmiş, çəkilişlər İngiltərənin Hartfordşir qraflığının Livisden ərazisindəki Warner Bros. studiyasında, ABŞ-də Vaşinqton şəhərində, Böyük Britaniyanın London şəhəri, Kembricşir qraflığının Duxford kəndi, Kanar adalarından olan Tenerife və Fuerteventura adalarında, həmçinin İspaniyanın  Almeriya şəhərində və Əndəlüs vilayətində aparılmış, 22 dekabr 2018-ci ildə — altı aylıq çəkilişlərdən sonra isə tamamlanmışdır.

Warner Bros. tərəfindən "Ecazkar qadın 1984" filminin ABŞ-də  RealD 3D, Dolby Cinema və IMAX 3D formatlarında 5 iyun 2020-ci ildə çıxarılacağı elan edilmişdir. 
 İstinadlar 

Kateqoriya:2020-ci ilin filmləri
Kateqoriya:İngiliscə filmlər
Kateqoriya:2020-ci illərin dram filmləri
Kateqoriya:2020-ci illərin macəra filmləri
Kateqoriya:2020-ci illərin fentezi filmləri
Kateqoriya:2020-ci illərin elmi fantastika filmləri
Kateqoriya:2020-ci illərin müharibə filmləri
Kateqoriya:ABŞ filmləri
Kateqoriya:ABŞ-nin epik filmləri
Kateqoriya:ABŞ-nin superqəhrəman filmləri
Kateqoriya:Atlas Entertainment filmləri
Kateqoriya:DC Genişləndirilmiş Kainatı filmləri
Kateqoriya:DC Comics-ə əsaslanan filmlər
Kateqoriya:Yunan-Roma mifologiyasına əsaslanan filmlər
Kateqoriya:Petti Cenkinsin filmləri
Kateqoriya:Adalar haqqında filmlər
Kateqoriya:İspaniyada çəkilən filmlər
Kateqoriya:Birləşmiş Krallıqda çəkilən filmlər
Kateqoriya:Londonda çəkilən filmlər
Kateqoriya:Vaşinqtonda çəkilən filmlər
Kateqoriya:IMAX filmləri
Kateqoriya:Ecazkar qadın film və televiziyada
Kateqoriya:2020-ci ilin ABŞ filmləri
Kateqoriya:Tenerifedə çəkilən filmlər
Kateqoriya:Çin haqqında filmlər
Kateqoriya:Moskva haqqında filmlər
Kateqoriya:Tokio haqqında filmlər
Kateqoriya:ABŞ-nin 3D filmləri
Kateqoriya:ABŞ-nin sikvel filmləri
Kateqoriya:ABŞ-nin döyüş-macəra filmləri